Tia Ivanka (nama asli: Artia Dewi Siregar; ) ya iku salah sijiné artis utawa juru main sinétron Indonésia. Tia Ivanka nggugemi agama Islam. Tia Ivanka tau populer ing era 1990-an. Nalika iku Tia Ivanka kerep main sinétron ing stasiun tivi swasta ing Indonésia.

Karir 
Tia miwiti kariré dadi modhél iklan. Sadurungé Tia tau makarya ing salah sawijiné toko klambi banjur ngaléh makarya dadi marketing perumahan. Uripé malih nalika ditawani dadi modhél iklan. Sawisé dadi bintang iklan iku, Tia Ivanka ditawani main sinétron New Pondok Indah, kang disutradarai karo wong kang padha nalika dhèwèké dadi bintang iklan. Sawisé iku anak saka pasangan Panusulan Siregar dan Syamsiah Lubis iki sangsaya laris. Sinetron-sinétron kang tau dibintangi ya iku Darah dan Cinta, Opera Sabun Mandi, Istri Istri, Hari Berganti Hari, Panji Manusia Millenium, Kehormatan, Tuyul dan Mbak Yul, Rosalinda , lan Terajanna. Lawan main kang kerep ngampingi Tia Ivanka, salah sijiné ya iku Primus Yustisio (bojo pesinetron Jihan Fahira) kaya ta sinétron Panji Manusia Millenium lan Kehormatan.

Sawisé sukses akting, Tia njajal nyanyi. Nalika nyanyi, Tia nggabung karo Amartya 8, Tia nyanyi bareng karo Didi Rachman, Anjasmara, Gunawan, lan Anggi. Album kang wis digawé ya iku Cinta Kita.

Kauripan pribadi 
Sanajan sepisanan gayutan katresnané ora disetuji wong tuwané amarga béda agama, Tia akhiré nikah karo wong lanang kang duwé kebangsaan Amérika kang jenengé George Manuel Sotello, nalika tanggal 13 Fèbruari 2005. Restu saka wong tuwané diwénéhaké nalika George Manuel Sotello pindhah agama Islam. Lantaran ora bisa berbasa Indonesia utawa Arab, mulané ijab kabul dilakokaké nganggo Basa Inggris.

Cathetan suku 

Aktris Indonésia
Orang hidup
Marga Siregar
Tokoh saka Medan